ཁུལ་དེར་རྒྱ་ནག་ལ་གནོད་པའི་གནས་ཚུལ་གཞན་ཞིག་ཡོད་པ་ནི་རྒྱ་ནག་གི་མཐུན་ཕྱོགས་རྒྱལ་ཁབ་བྱང་ཀོ་རི་ཡ་ཁེར་ཚུགས་ཇེ་ཆེར་འགྲོ་བཞིན་པ་དེ་རེད།བྱང་ཀོ་རི་ཡའི་རྡུལ་ཕྲན་དང་འབར་མདེལ་གྱི་ཚོད་ལྟ་དག་ནི་པེ་ཅིང་ལ་མཚོན་ན་རང་ཉིད་ལ་ཁྱད་གསོད་བྱས་པ་ལྟར་སྣང་ཞིང་ཉི་ཧོང་ལྟ་བུའི་རྒྱ་ནག་གི་དགྲ་བོ་དག་ལ་མཚོན་ན་བྱ་སྤྱོད་དེ་དག་ནི་རང་གི་དྲག་པོའི་སྟོབས་ཤུགས་བསྐྱེད་པར་ཁག་འགེལ་ས་ཞིག་ཏུ་གྱུར་ཡོད་པ་རེད།བྱང་ཀོ་རི་ཡས་ནམ་ཞིག་ཝ་ཤིན་ཊོན་དང་ལྷན་དུ་གྲོས་མོལ་འགོ་བརྩམས་ཏེ་དུས་རབས་ཕྱེད་ཀའི་རིང་གི་རྒྱ་ནག་གི་དབང་འོག་ནས་གྲོལ་རྒྱུར་རེ་བ་བྱེད་ཀྱིན་ཡོད་ཤས་ཆེ།གལ་ཏེ་རྒྱ་ནག་གིས་བྱང་ཀོ་རི་ཡ་ཡང་རང་གི་གྲོགས་སུ་བཀུག་མ་ཐུབ་པ་ཡིན་ན་གཞན་དག་འགུག་པར་དཀའ་ཁག་ཆེ་བ་རེད།